Predkladacia správa 

	Vláda SR svojimi uzneseniami č. 549/2003 a č. 550/2003 uložila pripraviť postup prevzatia istín úverov v objeme pohľadávky Železníc SR voči štátu za výkony vo verejnom záujme za roky 1994 – 2002 v sume 13,632 mld. Sk, vrátane konkretizácie jednotlivých úverov a prevzatie dlhov Železničnej spoločnosti, a. s. v objeme pohľadávky za výkony vo verejnom záujme 7,319 mld. Sk do štátneho dlhu k 1. januáru 2004.
	
Predkladaný materiál obsahuje návrh postupu všetkých zainteresovaných účastníkov riešenia finančných vzťahov, návrh finančného mechanizmu zohľadňujúceho platné právne predpisy ako aj upresnenie formulácie úloh a termínov v nadväznosti na reálny mechanizmus riešenia zohľadňujúci požiadavky bánk. Súčasne obsahuje návrh riešenia, aby prostriedky použité z príjmov z privatizácie na realizáciu štátnych záruk prostredníctvom FNM SR v roku 2003 za Železnice SR boli považované za nenávratné.

	S ohľadom na to, že materiál upresňuje postupy pri riešení  finančných vzťahov, už schválených uzneseniami č. 549 a 550 z  2. júla 2003, nemá priamy finančný, ekonomický, environmentálny vplyv, ani vplyv na zamestnanosť.